laion/Wikipedia-Exotic huggingface dataset:
Mari Eide

Mari Eide (sündinud 18. novembril 1989 Beitostølenis) on Norra murdmaasuusataja, kes on kõige paremaid tulemusi saavutanud sprindis. 2011. aastal oli ta kuni 23-aastate maailmameistrivõistlustel Otepääl klassikasprindis kuus ja aasta hiljem Erzurumis vabatehnikasprindis 11. Maailma karikasarjas debüteeris ta 14. märtsil 2013 Oslos vabatehnikasprindis. Tema esimesed täiskasvanute tiitlivõistlused olid 2019. aasta maailmameistrivõistlused Seefeldis, kus ta võitis vabatehnikasprindis pronksmedali. Maailma karikasarjas pole ta aga individuaalselt poodiumile jõudnud ning tema parim koht MK-sarjas on olnud viies, mis on saavutatud 9. veebruaril 2019 vabatehnikasprindis Lahtis. Küll võitis ta 4. detsembril 2011 koos Maiken Caspersen Fallaga Düsseldorfis toimunud etapil sprinditeate ning on samal alal veel korra poodiumile jõudnud. 2019 Seefeldis pronksmedal vabatehnikasprindis Mari Eide FIS-i lehel
Gleb Retivõhh

Gleb Sergejevitš Retivõhh (vene keeles Глеб Сергеевич Ретивых; sündinud 30. detsembril 1991 Tšaikovskis) on Venemaa murdmaasuusataja, kes võistleb eelkõige sprindis. 2012. aastal võitis ta kuni 23-aastate maailmameistrivõistlustel Erzurumis vabatehnikasprindis kuldmedali. Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta sai vabatehnikasprindis 15. koha. 2019. aasta maailmameistrivõistlustel võitis ta individuaalsprindis pronksmedali ja sprinditeates koos Aleksandr Bolšunoviga hõbemedali. Maailma karikasarjas debüteeris ta 5. veebruaril 2011 Rõbinskis. Esimese poodiumikoha ja ühtlasi esimese etapivõidu sai ta 3. veebruaril 2017 Pyeongchangis klassikasprindis. Päev hiljem võitis ta sealsamas koos Andrei Parfenoviga sprinditeate. 2019 Seefeldis hõbemedal sprinditeates (koos Aleksandr Bolšunoviga) pronksmedal vabatehnikasprindis 2010 Hinterzartenis hõbemedal 4×5 km teatesõidus 2011 Otepääl pronksmedal klassikasprindis hõbemedal 4×5 km teatesõidus 2012 Erzurumis maailmameister vabatehnikasprindis Gleb Retivõhh on (seisuga 25. veebruar 2019) individuaalselt osalenud 78 MK-sarja etapil ja jõudnud poodiumile kolmel korral, neist ühel korral on ta võitnud. Gleb Retivõhh FIS-i lehel
Anamarija Lampič

Anamarija Lampič (sündinud 17. juunil 1995 Ljubljanas) on Sloveenia murdmaasuusataja, kes on paremaid tulemusi saavutanud sprindis. Tema esimesed täiskasvanute tiitlivõistlused olid 2015. aasta maailmameistrivõistlused Falunis, kus tema parimaks kohaks jäi klassikasprindis saadud 36. koht. 2017. aasta maailmameistrivõistlustel Lahtis oli ta vabatehnikasprindis 20. 2018. aasta taliolümpiamängudel Pyeongchangis jäi ta klassikasprindis esimesena finaalist välja. Sprinditeates sai ta koos Alenka Čebašekiga kuuenda koha. 2019. aasta maailmameistrivõistlustel Seefeldis võitis ta sprinditeates koos Katja Višnariga hõbemedali. Maailma karikasarjas debüteeris ta 21. detsembril 2013 Asiagos. Esimese poodiumikoha ja ühtlasi esimese etapivõidu sai ta 3. veebruaril 2017 Pyeongchangis klassikasprindis. Hooajal 2016–2017 tuli ta U23 arvestuses MK-sarja üldvõitjaks. Tema isa Janez Lampič on endine elukutseline jalgrattur, kes esindas 1984. aasta suveolümpiamängudel Jugoslaaviat. Anamarija noorem vend Janez on samuti murdmaasuusataja, ta on osalenud 2018. ja 2022. aasta taliolümpiamängudel. 2019 Seefeldis hõbemedal sprinditeates (koos Katja Višnariga) 2021 Oberstdorfis pronksmedal sprindis pronksmedal sprinditeates 2013 Erzurumis pronksmedal 4×3,3 km teatesõidus Anamarija Lampič on (seisuga 25. veebruar 2019) individuaalselt osalenud 70 MK-võistluste etapil ja jõudnud poodiumile ühel korral – võitjana. Anamarija Lampič FIS-i lehel
Hani keel (atapaski)

Hani keel on Ameerika Ühendriikides Alaskal räägitav keel, mis kuulub naa-dene keelkonna atapaski keelte põhjaatapaski rühma. Hani keel on peaaegu väljasurnud. Umbes 50 hõimu liikmest oskas 2007. aasta andmetel hani keelt 19 inimest. https://www.ethnologue.com/language/haa https://web.archive.org/web/20100203114111/http://www.uaf.edu/anlc/langs/ha.html
Simuna

Simuna on alevik Lääne-Viru maakonnas Väike-Maarja vallas. Simuna oli aastatel 1992–2005 Avanduse valla halduskeskus ja enne seda Simuna külanõukogu keskus. Simunas on tuntud inimestest sündinud näiteks Henrik Olvi, Netty Pinna, Hugo Richard Paucker, Carl Julius Albert Paucker, Magnus Georg Paucker ja Leo Sepp. Simunas asub üks Struve geodeetilise kaare kolmest Eestis säilinud mõõdupunktist. Simuna allikast ehk Katkuallikast saab alguse Pedja jõgi, mille äärt pildi kulgeb Simuna Kooli looduse õppe- ja matkarada. Läheduses asub ka Mällu veskijärv. Alevikus asub Simuna kirik, kus tegutseb Simuna Siimona ja Juuda kogudus. Lai tänav 11 asub 1908. aastal ehitatud kahe ja poole korruseline Simuna koolimaja. Simuna Vabadussõja mälestussammas Simuna katkuallikas Simuna katkuallikas talvel Struve meridiaankaare mõõtmise tähis Simunas Avanduse mõisa peahoone Simunas Simuna kõrts Maa-amet, vaadatud 21.11.2020. Statistikaamet, vaadatud 9.06.2019. Eesti haldus- ja asustusjaotuse klassifikaator, vaadatud 9.06.2014.
Püha Theodosiuse klooster

Püha Theodosiuse stauropegiaalne meesklooster (ukraina keeles Свято-Феодосійський ставропігійний чоловічий монастир) on Kiievis asuv Ukraina Õigeusu Kiriku meesklooster. Klooster ehitati püha Theodosiuse auks. 20. juunil 2019 kutsus UÕK aupatriarh Filaret (Denõssenko) kokku Kiievi Patriarhaadi Ukraina Õigeusu Kirikut taastava kirikukogu, kuhu ta kutsus ka Püha Theodosiuse kloostri ülema arhimandriit Makariuse (Papiš), kes sinna ei ilmunud. Seepeale proovis Filaret teda ametist tagandada ja määrata tema asemele endale lojaalse arhimandriit Andrease, kes saabuski kloostrit üle võtma, kuid see ebaõnnestus. Makarius teatas, et ei osale kirikulõhes ning klooster jääb UÕK alluvusse. Филарет уволил священника из-за неявки на "собор" - Liga Novosti, 21.06.2019, 19:02 (vaadatud 22.06.2019) Филарет решил уволить наместника киевского монастыря за пропуск "собора" - Lb.ua 21.06.2019
264 eKr

Viimased sündmused maailmas • Aastate loend • Aasta päevad ◄ | 4. sajand eKr | 3. sajand eKr | 2. sajand eKr | ► ◄ | 280. aastad eKr | 270. aastad eKr | 260. aastad eKr | 250. aastad eKr | 240. aastad eKr | ► ◄◄ | ◄ | 267 eKr | 266 eKr | 265 eKr | 264 eKr | 263 eKr | 262 eKr | 261 eKr | ► | ►► Aasta 264 eKr ehk ab urbe condita XD (490). Vana-Rooma konsuliteks olid Appius Claudius Caudex ja Marcus Fulvius Flaccus. Algas Esimene Puunia sõda. ... Zenon Kitionist ...
Võdubõtši klooster

Võdubõtši klooster (ukraina keeles Видубицький монастир Võdubõtskõi monastõr; ajaloolise kohanime Видубичі Võdubõtši järgi Kiievis) on õigeusu mungaklooster Ukraina pealinnas Kiievis. Kloostri rajas Jaroslav Targa poeg Vsevolod 1070. ja 1077. aasta vahel. See oli Vsevolodi poja Vladimir Monomahhi ja tema järglaste perekonnaklooster. Klooster on Ukraina Õigeusu Kiriku alluvuses. Võdubõtši kloostri Püha Miikaeli kirik Võdubõtši kloostri Püha Georgi kirik Püha Miikaeli kiriku kabel Refektoorium Issanda Muutmise kirikuga Abti maja Nekropol Võdubõtši klooster 2008. aastal Refektoorium Refektooriumi kiriku sisevaade Kellatorn Püha Miikaeli kirik Püha Georgi kirik Abti maja Nekropol
Francesco De Fabiani

Francesco De Fabiani (sündinud 21. aprillil 1993 Aostas) on Itaalia murdmaasuusataja. Tema esimesed tiitlivõistlused olid 2014. aasta taliolümpiamängud Sotšis, kus tema parimaks kohaks jäi suusavahetusega sõidus saadud 22. koht. Järgmisel aastal osales ta oma esimestel maailmameistrivõistlustel Falunis, kus parimaks kohaks jäi 50 km klassikas saadud 32. koht. 2018. aasta taliolümpiamängudel Pyeongchangis saavutas ta parima tulemuse taas suusavahetusega sõidus, kuid parandas neli aastat varem saadud tulemust vaid koha võrra. 2019. aasta maailmameistrivõistlustel Seefeldis võitis ta sprinditeates koos Federico Pellegrinoga pronksmedali. Samadel maailmameistrivõistlustel saavutas ta oma tiitlivõistluste parima individuaalkoha, kui oli individuaalsprindis kaheksas. Maailma karikasarjas debüteeris ta 28. detsembril 2013 Oberhofis. Esimese poodiumikoha ja ühtlasi esimese etapivõidu sai ta juba järgmisel hooajal 8. märtsil 2015 Lahtis 15 km klassikas. Hooaegadel 2014–2015 ja 2015–2016 võitis ta MK-sarja U23 arvestuses. 2019 Seefeldis pronksmedal sprinditeates (koos Federico Pellegrinoga) Francesco De Fabiani on (seisuga 25. veebruar 2019) individuaalselt osalenud 108 MK-võistluste etapil ja jõudnud poodiumile kaheksal korral, neist ühel korral on ta võitnud. Francesco De Fabiani FIS-i lehel
Wilhelm (eesnimi)

Wilhelm on mehenimi. Wilhelm Modenast (umbes 1184 – 1251), itaalia diplomaat ja vaimulik Wilhelm von Hohenzollern (1498–1563), viimane Riia peapiiskop Wilhelm (1876–1945), Albaania vürst Wilhelm von Habsburg (umbes 1370–1406), Austria hertsog Wilhelm Kettler (1574–1640), Kuramaa hertsog Wilhelm Kettler (umbes 1512–1582), Münsteri piiskop
Nadine Fähndrich

Nadine Fähndrich (sündinud 16. oktoobril 1995) on Šveitsi murdmaasuusataja. Kuni 23-aastate maailmameistrivõistlustel võitis Fähndrich kolm medalit. Täiskasvanute seas osales ta 2017. aasta maailmameistrivõistlustel Lahtis, kus sai nii vabatehnikasprindis kui ka 10 km klassikas 25. koha ning oli koos Laurien van der Graaffiga sprinditeates seitsmes. 2018. aasta taliolümpiamängudel Pyeongchangis jäi tema parimaks individuaalkohaks klassikasprindis saadud 20. koht. Sprinditeates jäi ta koos Van der Graaffiga esimesena medalita. 2019. aasta maailmameistrivõistlused Seefeldis saavutas ta tippvõistlustel oma seni parima koha, kui oli 10 km klassikas viies. Vabatehnikasprindis jäi ta esimesena finaalist välja, saades seitsmenda koha. Maailma karikasarjas debüteeris ta 13. detsembril 2015 Davosis. Esimest korda jõudis poodiumikohale 17. veebruaril 2019 Cognes 10 km klassikas. Hooajal 2016–2017 sai ta U-23 arvestuses MK-sarjas kolmanda koha. 2016 Râșnovis hõbemedal vabatehnikasprindis 2018 Gomsis hõbemedal vabatehnikasprindis pronksmedal 10 km klassikas Nadine Fähndrich FIS-i lehel
We Are Family (Family album)

We Are Family on Eesti ansambli Family album, mis ilmus 2002. Albumi tootis TopTen. (Intro) We Are Family Through Sunshine And Rain Sajab Mehi Hope Sinu Valinud Ma Have Some Fun Not Too Much Tahan Oodata Don't Think About Me Siis, Kui Läbi Saab Päev https://www.discogs.com/Family-We-Are-Family/master/1156301 (vaadatud 24.02.2019) https://www.discogs.com/Family-We-Are-Family/master/1156301
Washington (perekonnanimi)

Washington on perekonnanimi. Denzel Washington (sündinud 1954) on USA näitleja. Dinah Washington (1924–1963) oli USA laulja ja pianist. George Washington (1732–1799) oli USA riigitegelane. Glen Washington (sündinud 1955) on Jamaica laulja ja trummar. Grover Washington (1943–1999) oli USA džäss-saksofonist. Henry Washington (1867–1934) oli USA geoloog. Kamasi Washington (sündinud 1981) on USA džäss-saksofonist. Keith Washington (sündinud 1960) on USA R&B laulja. Tamia (õieti Tamia Marilyn Hill; sünninimega Washington; sündinud 1975) on Kanada laulja ja laulukirjutaja.
Washington (eesnimi)

Washington on mehenimi. Washington Allston, USA kunstnik Washington Bartlett, California kuberner Washington Beltrán, Uruguay poliitik Washington Benavides, Uruguay kirjanik Washington Irving Bishop, USA mentalist Washington Stecanela Cerqueira, Brasiilia jalgpallur Washington Cruz, Brasiilia preester Washington Cucurto, Argentina kirjanik Washington Hunt, USA poliitik Washington Irving, USA kirjanik Washington Ellsworth Lindsey, USA poliitik Washington Phillips, USA muusik Washington Roebling, USA insener Washington Rodríguez, Uruguay poksija Washington Luís Pereira de Sousa, Brasiilia president
Laurien van der Graaff

Laurien van der Graaff (sündinud 14. oktoobril 1987 Nieuwkoopis) on Šveitsi murdmaasuusataja, kes võistleb eelkõige sprindis. Ta sündis Hollandis. Ta oli kolis perekonnaga Šveitsi nelja-aastaselt. Tema esimesed tiitlivõistlused olid 2011. aasta maailmameistrivõistlused Oslos. Maailmameistrivõistlustel on tema parimaks individuaalkohaks 16. koht vabatehnikasprindis 2019. aastal Seefeldis. 2014. aasta taliolümpiamängudel Sotšis oli ta vabatehnikasprindis 21. 2018. aasta taliolümpiamängudel Pyeongchangis sai ta klassikasprindis kümnenda koha. Teatesprindis jäi ta 2018. aasta mängudel koos Nadine Fähndrichiga esimesena medalita. Maailma karikasarjas debüteeris Graaff 1. märtsil 2008 Lahtis. Esimese poodiumikoha sai ta 3. detsembril 2011 Düsseldorfis. Esimese etapivõidu sai ta MK-sarjas 2017.–2018. aasta Tour de Ski esimesel etapil 30. detsembril Lenzerheides. Mk-sarjas on poodiumile jõudnud vaid vabatehnikasprintides. Laurien van der Graaff on (seisuga 26. veebruar 2019) individuaalselt osalenud 119 MK-võistluste etapil ja jõudnud poodiumile viiel korral, millest kahel korral on võitnud. Laurien van der Graaff FIS-i lehel
Victoria Carl

Victoria Carl (sündinud 31. juulil 1995 Zella-Mehlises) on Saksamaa murdmaasuusataja. Ta on kolmekordne juunioride maailmameister. Tema esimesed täiskasvanute tiitlivõistlused olid 2015. aasta maailmameistrivõistlused Falunis, kus tema parimaks kohaks jäi 29. 2018. aasta taliolümpiamängudel Pyeongchangis saavutas ta parima koha 10 km vabatehnikas, kus oli 19. 2019. aasta maailmameistrivõistlustel Seefeldis saavutas ta oma seniste tiitlivõistluste parima tulemuse, kui oli vabatehnikasprindis viies. Maailma karikasarjas debüteeris ta 29. detsembril 2012 Oberhofis. MK-sarjas on tema parim koht olnud kuues, mille ta saavutas 17. veebruaril 2019 Cognes 10 km klassikas. 2013 Liberecis maailmameister 5 km vabatehnikas hõbemedal klassikasprindis pronksmedal 4×3,3 km teatesõidus 2015 Almatõs maailmameister klassikasprindis maailmameister 5 km vabatehnikas hõbemedal suusavahetusega sõidus pronksmedal 4×3,3 km teatesõidus 2016 Râșnovis maailmameister 10 km vabatehnikas hõbemedal 10 km klassikas Victoria Carl FIS-i lehel
Sandra Ringwald

Sandra Ringwald (sündinud 27. septembril 1990 Villingen-Schwenningenis) on endine Saksamaa murdmaasuusataja, kes oli edukas eeskätt sprindis. Tema esimesed tiitlivõistlused olid 2013. aasta maailmameistrivõistlused Val di Fiemmes. 2018. aasta taliolümpiamängudel Pyeongchangis oli ta klassikasprindis 15., 10 km vabatehnikas 26., teatesõidus kuues ja teatesprindis kümnes. 2019. aasta maailmameistrivõistlustel Seefeldis saavutas ta oma seniste tiitlivõistluste parima tulemuse individuaalalal, kui oli vabatehnikasprindis 12. Maailma karikasarjas debüteeris ta 4. detsembril 2010 Düsseldorfis. Ainsal korral jõudis ta MK-sarjas individuaalalal poodiumikohale 16. veebruaril 2019, kui sai Cognes toimunud etapil vabatehnikasprindis teise koha. 17. jaanuaril 2016 saavutas ta Planicas toimunud etapil sprinditeates koos Hanna Kolbiga kolmanda koha. 22. jaanuaril 2017 sai ta Saksamaa teatenaiskonna liikmena Ulricehamnis 4×5 km teatesõidus teise koha. Ta teatas sportlaskarjääri lõpetamisest 2019. aasta septembris. 2013 Liberecis hõbemedal klassikasprindis Sandra Ringwald FIS-i lehel
Richard Jouve

Richard Jouve (sündinud 25. oktoobril 1994 Briançonis) on Prantsusmaa murdmaasuusataja, kes võistleb põhiliselt sprindis. Tema esimesed tiitlivõistlused olid 2015. aasta maailmameistrivõistlused Falunis. 2018. aasta taliolümpiamängudel Pyongchangis võitis ta koos Maurice Manificat'ga sprinditeates pronksmedali. Individuaalsprindis oli Jouve 16. 2019. aasta maailmameistrivõistlustel Seefeldis võitis teatesõidus, kus ta sõitis viimast vahetust, pronksmedali. Lisaks sai ta vabatehnikasprindis neljanda koha ja sprinditeates koos Lucas Chanavat'ga viienda koha. Maailma karikasarjas debüteeris ta 17. jaanuaril 2015 Otepääl. Juba sama aasta 3. märtsil jõudis MK-sarjas ka pjedestaalile, kui oli Lahti etapil vabatehnikasprindis kolmas. 17. jaanuaril 2016 sai ta Planicas sprinditeates koos Valentin Chauviniga kolmanda koha. 2018 Pyongchangis pronksmedal sprinditeates (koos Maurice Manificat'ga) 2019 Seefeldis pronksmedal teatesõidus 2014 Val di Fiemmes hõbemedal 4×5 km teatesõidus Richard Jouve FIS-i lehel
Lucas Chanavat

Lucas Chanavat (sündinud 17. detsembril 1994 Le Grand-Bornandis) on Prantsusmaa murdmaasuusataja, kes võistleb peamiselt sprindis. 2016. aastal tuli ta vabatehnikasprindis kuni 23-aastaste maailmameistriks. Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 14. koha. 2018. aasta taliolümpiamängudel Pyeongchangis ta kvalifikatsioonist edasi ei pääsenud. 2019. aasta maailmameistrivõistlustel Seefeldis oli ta individuaalsprindis kuues ja sprinditeates koos Richard Jouve'iga viies. Maailma karikasarjas debüteeris ta 13. detsembril 2015 Davosis. Esimest korda jõudis ta MK-sarjas poodiumile 30. detsembril 2016 Tour de Ski esimesel etapil Lenzerheides. Ta on MK-sarjas jõudnud poodiumikohale ainult vabatehnikasprintides. 5. veebruaril 2017 sai ta Pyeongchangis toimunud etapil sprinditeates koos Baptiste Gros'ga teise koha. Hooajal 2017–2018 sai sprindikarika arvestus kolmanda koha. Hooajal 2016–2017 oli ta U-23 arvestuses samuti kolmas. 2016 Râșnovis vabatehnikasprindis maailmameister vabatehnikasprindis Sprindi karikas 3. koht 2018 Lucas Chanavat on (seisuga 26. veebruar 2019) individuaalselt osalenud 37 MK-võistluste etapil ja jõudnud poodiumile kuuel korral, millest viiel korral on olnud kolmas ja korra teine. Lucas Chanavat FIS-i lehel
Adam Jakobson

Adam Jakobson (13. juuli 1817 Haanja vald, Rõuge kihelkond, Võrumaa – 18. detsember 1857 Torma) oli eesti koolmeister ja haritlane, Carl Robert Jakobsoni isa. Jakobson oli pärit Võrumaalt ning tegutses esialgu rätsepa ja Tartu Ülikooli teenistujana. Tema haridus oli napp, kuid ta täiendas end iseseisvalt, soovides saada koolmeistriks. Samas tegeles ta ka muusikaga. 1841 abiellus ta vene-läti päritolu Jelizaveta Jegorovaga, kelle kaudu sai ta Torma kihelkonnas kösterkoolmeistri koha. Ta töötas Torma kihelkonnakoolis õpetajana aastatel 1846–1857. Ta huvitus muusikast, asus laialt propageerima laulmist ja lõi mitmehäälseid laulukoore. 1848. aastal loodi tema algatusel Torma pasunakoor, teda toetas rahaliselt seejuures estofiil dr Georg Schultz-Bertram. Adam Jakobson pühendas orkestrile palju aega ning sellest sai peagi silmapaistev muusikute kollektiiv, mis äratas laia tähelepanu. Ta tegeles ka kirjandusega, andes välja oma muusikaliste saavutuste tutvustamiseks kaks brošüüri: 1856. aastal ilmus “Torma Mängokoor” ja 1857. aastal “Tallorahva süddamerõmust”. Adam Jakobson kuulus ka Torma vennastekogudesse (hernhuutlaste hulka) ja tõusis seal juhtivaks tegelaseks. Tema algatusel ehitati kiriku kõrvale palvemaja. Adam Jakobson tõusis Torma kihelkonna juhtivaks ja populaarseimaks avaliku elu tegelaseks, kuid suri vaid 40-aastaselt. Tema pojad olid Carl Robert Jakobson ja Eduard Magnus Jakobson, tütar oli Natalie Auguste Johanson-Pärna. Ajalugu. Torma Põhikooli veebisait.
Sindre Bjørnestad Skar

Sindre Bjørnestad Skar (sündinud 22. jaanuaril 1992) on Norra murdmaasuusataja, kes võistleb põhiliselt sprindis. Ta on kahekordne juunioride maailmameister. Tema esimesed täiskasvanute tiitlivõistlused olid 2017. aasta maailmameistrivõistlused Lahtis, kus ta saavutas vabatehnikasprindis 13. koha. 2019. aasta maailmameistrivõistlustel Seefeldis jäi ta vabatehnikasprindis esimesena finaalist välja, saades seitsmenda koha. Maailma karikasarjas debüteeris Skar 20. veebruaril 2011 Drammenis. Esimese poodiumikoha sai ta 7. märtsil 2015 Lahtis vabatehnikasprindis. Esimese etapivõidu sai ta 14. jaanuaril 2017 Dobbiacos samuti vabatehnikasprindis. 2011 Otepääl maailmameister 10 km vabatehnikas maailmameister 4×5 km teatesõidus 2012 Erzurumis hõbemedal vabatehnikasprindis pronksmedal 10 km klassikas pronksmedal 20 km suusavahetusega sõidus pronksmedal 4×5 km teatesõidus 2015 Almatõs hõbemedal klassikasprindis Sindre Bjørnestad Skar on (seisuga 26. veebruar 2019) individuaalselt osalenud 58 MK-võistluste etapil ja jõudnud poodiumile kuuel korral, neist kahel korral on ta võitnud. Sindre Bjørnestad Skar FIS-i lehel
Mortferus

Mortferus on black metal'it viljelev Eesti ansambel, mille asutasid 2010. aasta lõpus Tartus kitarristid Henry Luts ja Martin Kolk. Pärast mitmeid koosseisumuutusi avaldas bänd 2013. aastal digitaalsel kujul albumi "Creations and Other Retributions", kus leidub nii eesti- kui ka ingliskeelseid lugusid. Loodusest ja mitmesugustel süngetel teemadel kõnelevas loomingus pööratakse rõhku kõhedusttekitavale atmosfäärile; esinemistel kannavad bändiliikmed tihti black metal'ile omast corpse paint'i. Mortferuse nimekamate kontsertide sekka kuulub esinemine Baltikumi suurimal talvisel metal-festivalil "Howls of Winter II" 2015. aastal. Mortferus on Tartu black metal'i bändide loomingulise rühmituse Pergerus liige. Bändi liikmed teevad kaasa ka teistes Eesti metal'i bändides (Form, Throcyte, Catafalc jm). Isand Henry – vokaal, kitarr Artur – kitarr Rainer – trummid Kapa – basskitarr Creations and Other Retributions (LP, 2013) Mortferuse Bandcampi lehekülg Mortferuse Metal Archivesi lehekülg "MORTFERUS: Raamis sees on juba kõik tehtud. - TAUD, jaanuar 2020" (PDF). Originaali (PDF) arhiivikoopia seisuga 24.01.2020. Vaadatud 24.01.2020. "Neljapäeval algab Tallinnas Baltikumi suurim talvine metal-festival". ERR Kultuuriportaal. 09.02.2015. Vaadatud 08.05.2020. "Pergerus – Tarbatu Black Metali Ordu". Mortferus Facebookis Mortferus Metal-Archivesis Mortferus Bandcampis Mortferus Rada7-s
Nõukogude Liidu 1926. aasta rahvaloendus

Nõukogude Liidu 1926. aasta rahvaloendus toimus 1926. aasta lõpus. See oli esimene Nõukogude Liidu rahvaloendus, mis hõlmas kogu riiki. Rahvaloendusel loendati kokku 147 027 915 inimest. Etnilise kuuluvuse järgi oli kõige rohkem venelasi (77 791 124), ukrainlasi (31 194 976) ja valgevenelasi (4 738 923).
Belsk

Belsk (vene Бельск) on kohanimi: Belsk, küla Irkutski oblastis ... Ust-Belsk
Bessermanid

Bessermanid (vananenud nimetus bessermannid; vene keeles бесермяне, udmurdi keeles бесерманъёс, tatari keeles бисермәннәр/bisermännär) on väikesearvuline soome-ugri rahvas, kes räägib bessermani murret (udmurdi keele murre). Bessermanid asustavad eelkõige Loode-Udmurtia alasid. 1926. aasta rahvaloenduse järgi oli bessermane 10 000, kuid 1989. aasta rahvaloenduse järgi oli neid 3122, neist Udmurtias 2998. Rahvaarvu sellise languse põhjustas asjaolu, et alates 1930. aastatest on bessermane rahvuse määramisel nii passi väljastamisel kui ka rahvaloendustel arvatud nii udmurtideks kui ka tatarlasteks. Alles 1992. aasta juulis võttis Udmurtia Vabariigi Ülemnõukogu vastu otsuse "Bessermani rahva ajaloolise nime taastamisest". 2010. aasta rahvaloenduse järgi oli Venemaal 2201 bessermani. Bessermanid on tuntud oma traditsioonilise laululaadse žanri kreži poolest. Eesti Muusika- ja Teatriakadeemia doktoriõpingute raames on kreži lähemalt uurinud udmurdi muusik Maria Korepanova. О восстановлении исторического имени бесермянского народа Kadri Allikmäe. "Udmurdi lauljanna Maria Korepanova: "Armastus on kõige tähtsam"". // Soome-ugri sõlmed 2019. Tallinn: Fenno-Ugria, 2020. Lk 169–176
Väike järv (album)

"Väike järv" on Liisi Koiksoni album, mis ilmus 2005. Albumi tootis Forwards. Sinu hääl Sõbrale Kuu Väike järv Ootus Palavik Luhal Hommik Vihmapiisad Muulil Varjud https://www.discogs.com/Liisi-Koikson-V%C3%A4ike-J%C3%A4rv/release/668317 (vaadatud 24.02.2019)